Luettelo Kemijoen sivujoista

Tämä on luettelo Suomen pisimpään jokeen, Kemijokeen laskevista sivuhaaroista. Lähteenä on käytetty Kansalaisen karttapaikka -palvelua. Sivujokien luettelointi alkaa Kemijoen alkulähteeltä ja etenee kohti joen suistoa *Kemihaara, Keskihaara ja Naltionhaara ovet Kemijoen lähdejoet. Ne yhdistyvät Savukosken Kemihaarassa muodostaen Kemijoen. *Ukonoja laskee Tokkimushautaan Kemijoen yläjuoksulla noin kaksi kilometriä Kemihaarasta alavirtaan. *Seitainoja laskee Kemijokeen noin seitsemän kilometriä Kemihaarasta alavirtaan. Oja saa alkunsa Seitainaavalta soidensuojelualueelta. *Äitimysoja laskee Kemijokeen yhdeksän ja puoli kilometriä Kemihaarasta alavirtaan. Oja saa alkunsa Akanvaaran rinteiltä ja Äitimysaavalta, ja hieman ennen Kemijokeen laskemista se saa lisää vettä Pirttiaavalta, jossa on ilmeisesti ojaan valuva nimetön suolampi. *Heinivuotsonoja laskee Kemijokeen kolmetoista kilometriä Kemihaarasta alavirtaan. Noin viidensadan metrin päässä ojan suusta alavirtaan laskee vastarannalle Uuraoja. *Uuraoja laskee Kemijokeen noin viidensadan metrin päässä Heinivuotsonojan suusta alavirtaan. Oja saa alkunsa Naltiotunturin aluskukkuloilta ja virtaa alajuoksullaan saman soidensuojelualueen halki kuin Seitainoja. *Kauniinmaanoja virtaa samalla soidensuojelualueella kuin Uuraoja ja Seitainoja. Ojan valuma*aluetta reunustavat etelässä Säimelemävaara ja Uuravaara ja koillisessa Kettuvaara ja Sakiavaara. Oja laskee Kemijokeen Kaunismaan kohdalla. *Sorvortanjoki laskee Kemijokeen Helluntainiemen itäpuolella. Joki saa alkunsa Urakkaselän vedenjakajalta, josta vastakkaiseen suuntaan virtaa Kulusjoki Lokan tekojärveen. Joen valuma-alue on itä-länsisuunnassa pitkulainen ja kapea, sillä sitä reunustavat sekä etelä- että pohjoispuolella vaarat ja tunturit. *Marjaoja on lyhyt oja joka laskee Kemijokeen Marjahaudan kohdalla. Ojan pohjoispuolella sijaitsee Marjavuotson suo, josta laskee ojaan kaksi suo-ojaa. *Kuttusoja laskee Kemijokeen Kaakkurikonelon laavun kohdalla. Oja saa alkunsa monesta pienemmästä uomasta Kuttusvaaran, Koirankaaravaaran ja Uuravaaran rinteiltä. *Pykäläisenoja on lyhyt Kemijokeen laskeva suo-oja Kuttusvaarojen eteläpuolella. Ojan alaosassa näyttäisi olevan pieni pengertämällä tehty patoallas. *Siuruhaudanoja laskee Kemijokeen kaksi kilometriä Pykäläisenojan suusta alavirtaan. Oja on lyhyt suo-oja, joka virtaa pääosin Siuruhaudanaavan poikki. Ojan eteläpuolella on Siurulampi, jolla ei ole laskuojaa. *Karpinoja laskee Kemijokeen Karpinivan kohdalla, hieman Kynsikoskesta alavirtaan. Kyseessä on lyhyt suo-oja. *Kuusioja laskee Kemijokeen Kuusinivan alapuolella. Oja saa alkunsa Kuusivaaranaavalta. *Ylimmäinen Kivijoki laskee Kemijokeen Lattunan kylän kohdalla, Alimmaisen Lattunakosken yläpuolella. Joen alkulähteet ovat Kivihaaranaavalla ja sitä ympäröivillä tuntureilla. *Alimmainen Kivijoki laskee Kemijokeen kolme ja puoli kilometriä Ylimmäisen kivijoen suun alapuolella. Joen alkulähde on Sulkarikurussa ja joen alajuoksulla, sen pohjoispuolella sijaitsee Lattunalampi, josta ei johda laskuojaa jokeen. *Kenkäoja laskee Kemijokeen hieman alle kilometrin päässä Alimmaisen Kivijoen suusta. *Vuohtujoki laskee Kemijokeen Ruuvaojan kylässä. Joen alkulähteet ovat Vuohtunaavan suolla Rannimmaisen Sotatunturin juurella, Maanselän vedenjakajalla. Vain puolentoista kilometrin päässä joen alkulähteestä virtaa Jäämereen laskevan Tuulomajoen latvajoki, Sotajoki. *Ruuvaoja laskee Kemijokeen samannimisen Ruuvaojan kylän kohdalla, noin puoli kilometriä Vuohtujoen suusta alavirtaan. Ojan yläjuoksulla on yksi lampi, Ruuvalampi. Sen lisäksi ojan pohjoispuolella sijaitsevat Kuivatlammit, joista ei ilmeisesti johda laskuojaa Ruuvaojaan. *Kuopsamaanoja laskee Kemijokeen Kuopsamakuusikon kohdalla. *Kairijoki laskee Kemijokeen kuusi kilometriä Ruuvaojan kylästä alavirtaan. Joki saa alkunsa Kokkoaavalta Kokkotunturin juurelta. Joen pituus on 58 kilometriä. *Pihtiojaa laskee Kemijokeen puoli kilometriä Kairijoen suun alapuolella. *Leukkuhamaranoja laskee Kemijokeen Leukuhamaran kosken niskalla. *Vahtioja laskee Kemijokeen Leukuhamaran kosken alapuolella, noin puoli kilometriä Leukkuhamaranojan suun alapuolella. Oja alkaa Vahtijärvestä. *Keihäsoja laskee Kemijokeen Keihäskosken alapuolella. Ojan alajuoksulla on kaksi pientä järveä, Luoppulainen ja Keihäsjärvi. Lisäksi kauempana ojan yläjuoksulla on Joutsenjärvi. *Parilanoja laskee Kemijokeen Parilanivan ja Siikamukan välissä. *Akanoja laskee Kemijokeen Siikamukan ja Äänikosken välissä. Oja saa alkunsa Tuorainselän rinteeltä ja sen alajuoksulla, ojan pohjoispuolella sijaitsee Akanjänkä. *Vasaraoja laskee Kemijokeen Istumakarin kosken alapuolella. *Havusoja laskee Kemijokeen Laiskannivan yläpuolella. *Tavinenänoja laskee Kemijokeen Kontiokosken alapuolella. *Hoihanoja laskee Kemijokeen Kokkonivan kohdalla. Oja saa alkunsa Hoihanjängältä. *Värriönjoki laskee Kemijokeen Martinkylän kohdalla. Joki saa alkunsa Värriötunturin juurelta ja virtaa alajuoksullaan voimakkaasti mutkitellen. Joen alajuoksulla sen eteläpuolella sijaitsee Maiskaisenjärvi, joka yhdistyy suoraan jokeen salmen kautta. *Ylimmäinen Suoltijoki laskee Kemijokeen neljä kilometriä Martinkylän länsipuolella. Joki saa alkunsa Vitikkoselältä- *Alimmainen Suoltijoki laskee Kemijokeen noin kilometrin Ylimmäisen Suoltijoen suusta alavirtaan. Joki saa alkunsa Lietmuruselältä. ' *Viikateoja alkaa Korppiaavalta ja laskee Kemijoen Kallohautaan. *Kyläoja laskee Kemijoen Kyläsuvantoon. Se virtaa kapeassa notkossa vaarojen välissä. *Nunnerojoki laskee Kemijokeen Pielimukassa. Joki saa alkunsa Kuruvaaran kurusta ja virtaa alajuoksullaan Nunneroaavan poikki. *Ulmaoja laskee Kemijokeen kaksi kilometriä Nunnerjoen suun alapuolella. Oja saa alkunsa Vuospajanselältä. *Ala-Arajoki laskee Kemijokeen Aravaaran itäpuolella. Joki saa alkunsa Värriöjärvestä, johon puolestaan laskee kauempaa tulevan Arajärven laskujoki Yli-Arajoki. *Lautaojat laskee Kemijokeen Lautarovan eteläpuolella. *Hanhioja laskee Kemijokeen kilometrin Lautaojien suun alapuolella. *Ihanoja laskee Kemijoen Miekkakoneloon ja saa alkunsa Peuraselältä. *Miekkaoja laskee Kemijokeen Miekkakosken alapuolella. *Kurovuotsonoja saa alkunsa lähteestä Kurovuotson suolta ja laskee Kemijokeen Rasianivan kohdalla. *Niemijoki laskee Kemijokeen Kumpurannan kohdalla. Joki alkaa Maasselältä. *Tenniöjoki on Kemijoen yläjuoksun suurin sivujoki. Se saa alkunsa Venäjän puolelta ja virtaa viimeiset 62 kilometriä Suomen puolella. Laskiessaan Kemijokeen joen keskivirtaama on 49 kuutiota sekunnissa. Joen suu sijaitsee Savukosken kirkonkylän itäpuolella. *Myllyoja laskee Kemijoen Myllykarin niskalle Savukosken taajaman länsipuolella. *Kuollutoja laskee Kemijoen Jurmusuvantoon. *Harmaja-aavanoja laskee Kemijokeen Nilakkaisen kosken kohdalla Mukkavaaran kylän länsipuolella. -Pikku Akanjoki saa alkunsa Vasatunturilta ja laskee Kemijoen Pikku Akansuvantoon. *Iso Akanjoki laskee Kemijoen Purnumukkaan. Se saa alkunsa Akanvaaran juurelta. *Myllyoja laskee Kemijokeen Isomännikön kohdalla. *Taklamo-oja laskee Kemijokeen Rätinkimännikön kohdalla. *Ontinoja laskee Kemijoen Ontinsuvantoon. *Serrijoki laskee Kemijoen Serrisuvantoon Serrikosken alapuolella. Joki saa alkunsa Murtoselältä ja sen yläjuoksulla on soidensuojelualue. *Veitsioja laskee myös Serrisuvantoon, melko tarkkaan vastapäätä Serrijokea. *Vuotosjoki laskee Kemijokeen Loukaskosken ja Suukosken välissä. Joki alkaa sallan Vuotoslammesta. Joen varrella sijaitsee Kokonaavan soidensuojelualue ja sinne on suunniteltu Vuotoksen tekoallasta. *Kitinen on suuri joki, joka saa alkunsa Kittilän Kitinlatvavuomasta. Täältä joki virtaa 235 kilometrin matkan Sodankylän kunnan halki laskien Kemijokeen lopulta Pelkosenniemen taajaman kohdalla. Joen varrella on seitsemän vesivoimalaitosta, sekä Porttipahdan tekojärvi. *Mairijoki laskee Kemijokeen neljä kilometriä Pelkosenniemen taajaman eteläpuolella. Joki saa alkunsa Akanaavalta. *Mato-oja laskee Kemijokeen Mairisaaren länsipuolella. Ojan varrella on kaksi lampea, Ylilampi ja Maitilampi joista oja juoksee lyhyen matkan Kemijokeen. *Arvosjoki laskee Kemijokeen Arvospuolen kohdalla. Joen alajuoksu on paisunut patoaltaaksi Kemijärven pinnan nostamisen vuoksi. *Liesmajoki virtaa Liesmajärvien läpi ja laskee Kemijokeen Vuostimon kylän itäpuolella. Myös Liesmajoen alajuoksu on tulvinut Kemijärven pinnannoston vuoksi. *Pyhäjoki saa alkunsa Pyhä- ja Luostotunturien alueella. Joen varrella sijaitsee myös Pyhäjärvi ja rannalla samanniminen kylä. Pyhäjoki laskee Kemijokeen Vuotsimossa. *Javarusjoki laskee Kemijokeen Kaakkurivaarassa. Joki alkaa Siuruaavalta Pyhä- ja Luostotunturien alueelta. Kemijoen vesistön keskusjärvi on Kemijärvi. Merkittävimmät Kemijärveen laskevat joet ovat Ruopsanjoki, Ailanganjoki, Jumiskojoki, Käsmäjoki ja Kotajoki. *Severijoki on Kemijoen ensimmäinen sivujoki Kemijärven alapuolella. Joki on ohjattu pumppuamon avulla Kemijärven voimalakanavaan. *Myllyoja yhdistää Kemijoen ja Neitijärven. Oja on jäänyt täysin Seitakorvan patoaltaan alle, ja nykyisin se on käytännössä salmi. *Seitakorvan patoaltaaseen laskevat rinnakkain Ahmaoja ja Kapustaoja. *Satulaoja laskee Juukosken kuivuneeseen uomaan Seitakorvan padon alapuolella. *Päiväjoki laskee Kemijoen järvimäiseen laajentumaan, Juujärveen. Joen alajuoksu on paisunut patoaltaaksi Pirttikosken voimalaitoksen rakentamisen vuoksi. *Juujoki laskee myös Juujärveen. Joki saa alkunsa Kaitajärvestä ja siihen laskee alajuoksulla Siikajoki. *Koppelo-oja alkaa Koppelojärvestä ja laskee Kemijokeen Uopajankorvan kohdalla. *Listimäoja laskee Kemijokeen Haukikallionmukan kohdalla. *Suuaksenoja laskee Kemijokeen noin puoli kilometriä Litimäojan suusta alavirtaan. *Petäjävedenoja laskee Pirttikosken patoaltaaseen Petäjävedenmukkaan. *Löytöjängänoja laskee myös Pirttikosken patoaltaaseen. *Kaalioja laskee Pirttikosken kuivuneeseen uomaan Autiovaaran pohjoispuolella. *Auttijoki laskee Kemijoen vanhaan uomaan Pisiönkönkään kohdalla. Joki alkaa Auttijärvestä ja virtaa yläjuoksullaan kapeassa kallionotkossa jonka pohjalla on Auttikönkään putous. Auttijärveen laskevia latvajokia ovat Palojoki ja Korojoki. *Pirttioja alkaa Pirttijärvestä ja laskee Kemijoen Auttinjyrhämään Auttin kylän kohdalla. Korkeusero Pirttijärven ja Kemijoen välillä on noin 89 metriä. *Alalamminoja laskee Kemijoen Pietarinsuvantoon. Oja saa alkunsa Alalammista. *Lehdonoja laskee Kemijokeen entisen Säpsän kosken kohdalla. *Jussinoja laskee Kemijokeen Säpsänalustan kohdalla. *Juotasjoki laskee Kemijokeen Juotasniemen kylän kohdalla. Juotasjoen alaosassa sijaitsee Juottaan voimalaitos ja se on muuttanut käytännössä koko joen patoaltaaksi. Joen latvoilla sijaitseva Näskäjärvi on harvinainen bifurkaatiojärvi, joka valuttaa vesiään kahteen eri vesistöön. Näskäjärven länsipäästä alkaa Kahavetolaiseksi kutsuttu uoma, joka johtaa Juotasjokeen ja sitä kautta Kemijokeen. Itäpäästä alkava Näskänjoki taas laskee Simojärven Näskänselkään ja sitä kautta Simojoen vesistöön. *Naaraoja laskee Kemijokeen Pekkalan kylän kohdalla. *Santaoja laskee Kemijoen Namalikkokosteeseen. *Jaakkolanoja laskee Kemijoen Savikosteeseen. *Kaihuanjoki laskee Kemijoen Kaihuansuvantoon. Joki alkaa Iso-Kaihuan järvestä ja sen alajuoksu on suurimman osan vuodesta kuivanan voimalaitoksen vuoksi. Voimalaitoksen yläpuolelle jokeen on kanavoitu myös vanttausjoen vedet. *Tynnyrioja laskee Kemijoen Kipelänsuvantoon. *Mato-oja alkaa Mustolammeista ja laskee myös Kipelänsuvantoon. *Mustonoja laskee Kemijokeen Sieväkarinniemen kohdalla. *Vanttausjoki laskee Kemijokeen Vanttauskosken yläpuolella. Joki on nykyisellään hyvin vähävetinen, sillä sen vedet on kanavoitu Iso-Kaihuan järveen Kaihuanjoen voimalaitoksen veden lisäämiseksi. *Vähäoja saa alkunsa Heinälammesta Kumpukivalon huipulta ja laskee Kemijokeen Vanttauskosken alapuolella. Ojan alajuoksulla on kahdeksan metriä korkea Vähänojankönkään putous. *Koluoja ja Vuopajanoja laskevat Puurosensuvantoon Vanttauskosken alapuolella. *Lamminoja laskee Kemijokeen Viirinkylän itäpuolella. *Syväoja saa alkunsa Syvälammesta ja laskee Kemijokeen Syväojankankaan hiekkharjun kohdalla. *Juomujoki laskee Kemijoen Juomusuvantoon. Joki saa alkunsa Juomulammista Juomukivalon juurelta. *Kuohunkijoki laskee Kemijokeen Tikkasenkarin koskien alapuolella. Joki virtaa kahden järven, Yli- ja Ala- Kuohungin läpi, ja sen alajuoksulla on useita koskipaikkoja, muun muassa Karusellikoski, Navetaköngäs, Haapakoski ja Suukoski. *Kampsajoki laskee Kemijokeen Yli-Körkön tilan kohdalla. Joki saa alkunsa Kampsajärvestä ja sen alajuoksulla sijaitsee Myllykoski. *Sierijoki alkaa Sierijärvestä ja laskee Sieriniemen kohdalla Kemijokeen. *Hanninoja laskee Oikaraisen sillan kohdalla Kemijokeen- Oja saa alkunsa Majavalammista. *Raudanjoki laskee Kemijokeen Oikaraisen kylässä. Joki saa alkunsa Sodankylän Haara-aavalta ja Yli- Nampajärven, Ala-Nampajärven, Vikajärven, Olkkajärven ja Jyrhämäjärven läpi. Joen alajuoksulla Olkkajärven ja Jyrhämäjärven välissä sijaitsee myös Permantokosken voimalaitos. *Kurjenoja laskee Kemijokeen Olkkakosken yläpuolella. *Ounasjoki on Kemijoen suurin sivujoki, ja se laskee Kemijokeen laajan suiston kautta Rovaniemen keskustan kohdalla. Ounasjoki on 299 kilometriä pitkä ja se saa alkunsa Enontekiön Ounasjärvestä. *Veitikanoja laskee Kemijoen Harjulampeen Rovaniemen keskustassa. *Salmenoja laskee Salmijärvestä Kemijoen kirkonjyrhämään. Oja on nykyisin muuttunut salmeksi Valajaskosken voimalaitoksen vuoksi. *Kuolajoki laskee Kemijokeen Ala-Korkalon kohdalla. Joen alaosa on muuttunut patoaltaaksi. *Jarkonoja virtaa Myllylammesta Kemijokeen. Myös Jarkonojan alajuoksu on muuttunut patoaltaaksi. *Povarinoja laskee Kemijoen Illinvuopajaan Valajaskosken yläpuolella. *Kylmäoja laskee Isosuvantoon Valajaskosken alapuolella. *Tuomioja laskee myös Isosuvantoon. Oja alkaa Tuomijärvestä. *Päivillisenoja laskee Kemijoen Hirvassuvantoon. *Ternujoki alkaa Ternuvuoman suolta ja laskee Muurolan kohdalla Kemijokeen. Myös Ternujoen alajuoksu on muuttunut patoaltaaksi. *Ropsajoki laskee Kemijokeen vastarannalla Muurolan kylää. Joki alkaa tervajärvestä ja sen alajuoksulla on useita koskia. *Kaikonoja laskee Kemijoen Petäjäskosken kuvuneeseen uomaan. *Pesonoja laskee Petäjäskosken pedon alapuolelle kuivuneeseen uomaan. *Leivejoki laskee Leunankankaan kylän kohdalla Kemijokeen. Joki alkaa Ukonpalonkankaalta ja sen alaosassa on Häijänkurkun koski. *Savioja alkaa Savilammesta ja laskee Kemijokeen vastarannalla Leunankankaan kylää. *Vähäjoki laskee Kemijokeen Suukosken kohdalla.Joki saa alkunsa Peurankajärvestä ja sen suurimmat kosket ovat Pyhäportti ja Myllyköngäs. *Kivioja laskee Kemijoen Narkauskosken kuivuneeseen uomaan Ossauskosken padon alapuolella. *Runkausjoki laskee Kemijokeen Oinaansaaren kohdalla. Joen latvajokia ovat Yli-Runkaus ja Ala-Runkaus ja joessa on useita koskia. *Pisajoki on itäisin kolmesta kuusi kilometriä pitkään Loueputaaseen laskevasta joesta. *Louejoki on keskimmäinen kolmesta kuusi kilometriä pitkään Loueputaaseen laskevasta joesta. *Vaajoki on läntisin kolmesta kuusi kilometriä pitkään Loueputaaseen laskevasta joesta. *Varejoki laskee Kemijokeen Rötkösenperän pohjoispuolella. Joki alkaa Varejärvestä. *Kaisajoki laskee Kemijokeen Tervolan taajaman kohdalla. *Lehmijoki laskee Kemijokeen Tervolan taajaman eteläpuolella. *Akkunusjoki laskee Kemijokeen Kemissä, Isohaaran voimalaitoksen alapuolella. Joki laski aiemmin Kemijokeen noin kaksi kilometriä ylempänä, mutta Isohaaran voimalaitoksen rakennuksen yhteydessä joen kulkua muutettiin. *Kaakamajoki muodostaa Kemijoen kanssa yhteisen suiston. Virallisesti Kaakamajoki lasketaan omaksi vesistökseen, eikä osaksi Kemijoen vesistöä, mutta joki kuitenkin laskee selvästi Kemijoen suistoon, eikä mereen. Keminmaan ja Tornion raja kulkee jonkin matkaa Kaakamajokea pitkin. Luokka:Kemijoen vesistö Kemijoki